เรือนเสน่หา

เรือนเสน่หา เป็นละครโทรทัศน์ แนวละครพีเรียด ดราม่า เรื่องที่ 1 ในซีรีส์ชุด เรือน ผลิตโดย เอ็กแซ็กท์-ซีเนริโอ บทประพันธ์และบทโทรทัศน์โดย ชวนนท์ สารพัฒน์, อภิศรา วงศร, วรรณถวิล สุขน้อย กำกับการแสดงโดย ฉัตรชัย สุรสิทธิ์, สันต์ ศรีแก้วหล่อ นำแสดงโดย ศักดิ์สิทธิ์ แท่งทอง, น้ำทิพย์ จงรัชตวิบูลย์, พิมพ์มาดา บริรักษ์ศุภกร, โสภิตนภา ชุ่มภาณี, อาณัตพล ศิริชุมแสง,รัญญา ศิยานนท์ และณหทัย พิจิตรา  

ออกอากาศทางช่อง 5 ทุกวันจันทร์ - อังคาร เวลา 20.10 - 21.40 น. ตั้งแต่วันที่ 22 เมษายน - 9 กรกฎาคม พ.ศ. 2556 และออกอากาศรีรันทาง Acts Channel ทุกวันจันทร์ - อังคาร เวลา 09.00 น., 18.30 และ 22.30 น. ตั้งแต่วันที่ 20 พฤษภาคม - 6 สิงหาคม พ.ศ. 2556 และล่าสุดทางช่องวัน 31 ได้นำละครเรื่องนี้มาออกอากาศรีรันให้ชมอีกครั้งทุกวันจันทร์ - ศุกร์ เวลา 8.00 - 10.20 น. และเวลา 13.00 ทาง Youtube : one31 เริ่มวันจันทร์ที่ 20 กรกฎาคม พ.ศ. 2563

รายชื่อนักแสดง

ตัวละคร 
 ศักดิ์สิทธิ์ แท่งทอง รับบท คุณหลวงธำรงค์นครา, คุณพระธำรงค์นครา (ปราบ) 
คุณหลวงผู้รักความยุติธรรม 
เด็ดขาด น่าเกรงขาม แต่งงานมาหลายปี 
แต่ยังไม่มีทายาทพยายามคิดหาวิธีมีทายาท โดยที่ไม่รู้ว่าสิ่งที่ตนเองต้องการนั้น ทำให้บรรดาเมียๆต้องแก่งแย่ง และเข่นฆ่ากันเอง
 น้ำทิพย์ จงรัชตวิบูลย์ รับบท คุณชมนาด
ภรรยาคนแรกของคุณหลวงปราบ 
คุณชมนาดถือตัวว่าเป็นถึงลูกเจ้าพระยา จึงหยิ่งในชาติตระกูล ถือยศ ถือเกียรติ ภายนอกดูสงบ เยือกเย็น แต่ภายในคอยอิจฉาริษยาบรรดาเมียคนอื่นๆกลัวจะมีทายาทก่อนตน
 พิมพ์มาดา บริรักษ์ศุภกร รับบท เจ้านางเอื้องคำ

ภรรยาคนที่สองของคุณหลวงปราบ 
เป็นธิดาเจ้าเมืองเชียงใหม่ เจ้านางเอื้องคำเป็นคนสวยร้อนแรง 
นิสัยเจ้าอารมณ์ เอาแต่ใจ เจ้าคิดเจ้าแค้น ปากร้าย ขี้อิจฉาริษยา ไม่ยอมลงให้คุณชมนาด จึงทะเลาะกันบ่อยๆ (ผู้หญิงที่เป็นเจ้ามาแต่งงานกับผู้ชายสามัญชนจึงไม่สามารถเป็นเจ้าต่อไปได้)
 โสภิตนภา ชุ่มภาณี รับบท คุณมะลิ

ภรรยาคนที่สี่ของคุณหลวงปราบ 
เป็นคนดีไม่เคยลืมตัว ไม่เคยคิดแย่งความรัก 
หรือความเป็นใหญ่จากเมียคนไหน มีความเจียมตัว ความซื่อสัตย์และจิตใจดีของคุณมะลิ ทำให้คุณหลวงรักและเอ็นดู ทำให้คุณชมนาดและเจ้านางเอื้องคำไม่พอใจ
 อาณัตพล ศิริชุมแสง รับบท มิ่ง
บ่าวในเรือนคุณหลวง เป็นคนซื่อ จิตใจดี รักใครรักจริง
หลงรักคุณมะลิ คอยช่วยเหลือคุ้มครองคุณมะลิทุกอย่าง
 รัญญา ศิยานนท์ รับบท อี่
บ่าวคนสนิทของคุณชมนาด เป็นพี่เลี้ยงคุณชมนาดตั้งแต่เล็ก จึงรักและเทิดทูนคุณชมนาดยอมทำได้ทุกอย่างเพื่อความสุขของคุณชมนาด 
จะเป็นคนปกป้องคุณชมนาดแม้ว่าจะต้องเอาชีวิตเข้าแลก
 ณหทัย พิจิตรา รับบท มุ่ย

ข้าไทที่ซื่อสัตย์แต่ขาดสติปัญญาของเจ้านางเอื้องคำ รักเจ้านางเอื้องคำมาก
คอยช่วยเหลือเจ้านางเอื้องคำรับมือกับคุณชมนาด แต่มักทำอะไรพลาดเสมอ เลยตกเป็นที่ระบายอารมณ์ของเจ้านางเอื้องคำอยู่บ่อยๆ
 อุทัยศรี ศรีณรงค์ รับบท คุณสร้อย

ภรรยาคนที่สามของคุณหลวงปราบ เป็นบ่าวอยู่ในเรือน หลานสาวของยายพิศ น้องสาวของมิ่ง ไม่ค่อยมีปากมีเสียง และมักเกรงใจเจ้านางเอื้องคำและคุณชมนาด
 ศรุต วิจิตรานนท์ รับบท คุณหลวงวิทยาโอสถ (ไว)
เพื่อนสนิทของคุณหลวง เป็นหมอประจำตระกูล คอยช่วยเหลือให้คำปรึกษากับคุณหลวงในทุกเรื่อง
 ประกาศิต โบสุวรรณ รับบท เถ้าแก่ซ้ง

ชาวจีนเจ้าของโรงฝิ่นในพระนคร เคยเอาของมากำนันคุณหลวงที่เรือน จนได้พบเจ้านางเอื้องคำ ก็ถูกใจในความสวยทันที หลังจากเจ้านางเอื้องคำต้องออกจากเรือนคุณหลวงไปเถ้าแก่ซ้งก็รับ
เจ้านางเอื้องคำไปเป็นภรรยาของตน
 พิมพ์แข กุญชร ณ อยุธยา รับบท ยายพิศ
เป็นบ่าวอยู่รับใช้บ้านคุณหลวงมาตั้งแต่รุ่นเจ้าคุณพ่อของคุณหลวง เป็นข้าเก่าเต่าเลี้ยงที่ซื่อสัตย์และจงรักภักดีมาก เป็นคนคอยดูแลบ่าวไพร่ในโรงครัว เป็นป้าของมิ่งและคุณสร้อย
 ชัยพล จูเลี่ยน พูพาร์ต รับบท คุณเมือง 

ลูกชายของคุณมะลิกับคุณหลวง เป็นแฝดคนน้องที่คุณมะลิช่วยจากกองไฟเอาไว้ได้ คุณเมืองนั้นเป็นคนใจร้อน มุทะลุ เอาจริงเอาจัง แข็งแกร่ง เห็นถูกเป็นถูก เห็นผิดเป็นผิด ยอมหักไม่ยอมงอ คุณเมืองคอยปกป้องดูแลคุณมะลิและน้อง เป็นที่พึ่งให้คุณมะลิและคุณสายหยุดได้
 ภัณฑิลา วิน ปานสิริธนาโชติ รับบท คุณเดือน

ลูกสาวของคุณหลวงไว เพื่อนของคุณหลวงธำรงฯ ที่เป็นหมอ ด้วยความที่เรียนที่โรงเรียนฝรั่ง ทำให้คุณเดือนเป็นหญิงสาวที่มีความมั่นใจ ทันสมัย เรียนเก่ง พูดภาษาฝรั่งเศสได้ รักความถูกต้อง ชอบช่วยเหลือผู้อื่น คุณเดือนถูกหมั้นหมายให้กับคุณสุข แต่คุณเดือนไม่สนใจเรื่องคู่ครอง มองคุณสุขเป็นแค่เพียงพี่ชายเท่านั้น คุณเดือนมีน้ำใจและนิสัยดีแต่มักจะมีปากเสียงกับคุณเมืองเสมอ ยิ่งเมื่อคุณเดือนมาช่วยให้คุณสุขกับคุณสายหยุดได้คบหากัน คุณเดือนยิ่งขัดแย้งกับคุณเมือง
 นิธิดล ป้อมสุวรรณ รับบท คุณสุข

ลูกชายของคุณหลวงกับคุณมะลิ เป็นแฝดคนโตที่อี่เก็บมาให้คุณชมนาดเลี้ยง เมื่อเป็นลูกชายคนแรกของบ้าน ทำให้คุณหลวงรักมากผิดกับคุณชมนาด ที่ไม่ค่อยใส่ใจสุข คุณสุขเป็นเด็กใฝ่ดี กตัญญู ขยัน 
เรียนเก่ง ได้ทำงานราชการอย่างที่คุณหลวงตั้งใจเอาไว้ ได้อย่างใจคุณหลวงทุกอย่าง แม้คุณสุขจะน้อยใจอยู่ลึกๆ ว่าคุณชมนาดรักคุณเทพมากกว่าตน แต่คุณสุขก็ไม่เคยคิดอิจฉาคุณเทพ อี่นั้นคอยให้ความรักและความห่วงใยคุณสุขมาตั้งแต่เด็ก ทำให้คุณสุขผูกพันกับอี่
 เต็มฟ้า กฤษณายุธ รับบท คุณสายหยุด

เป็นลูกสาวของสาย ผู้หญิงที่มิ่งและคุณมะลิขอติดเรือมาด้วย เข้าใจว่าตนเองเป็นลูกคุณมะลิกับมิ่ง คุณสายหยุดเป็นคนจิตใจดี สวย หัวอ่อน ด้วยการอบรมเลี้ยงดูของคุณมะลิ ทำให้คุณสายหยุดงดงามทั้งหน้าตาและจิตใจ อ่อนหวาน เจียมตัว คุณสายหยุดมีฝีมือการทำอาหารเหมือนคุณมะลิ รักแม่และพี่ชายมาก 
 เจษฏ์พิพัฒ ติละพรพัฒน์ รับบท คุณเทพ

ลูกชายของคุณหลวงและคุณชมนาด สนุกสนาน ร่าเริง สดใส กะล่อนนิดๆ ชอบเที่ยวมากกว่าเรียน แม้คุณเทพจะเรียนไม่เก่งเท่าคุณสุข แต่คุณเทพก็ไม่ได้เก็บมาใส่ใจ คุณเทพมองโลกในแง่ดีเสมอ 
คุณเทพถูกคุณชมนาดเลี้ยงมาอย่างตามใจ ทำให้คุณเทพชอบอ้อนคุณชมนาด จนบางครั้งคุณชมนาดถึงกับช่วยคุณเทพปิดบังความผิด เมื่อคุณเทพได้พบกับคุณชวนชม ก็ตกหลุมรักคุณชวนชมแต่แรกเห็นทันที ยิ่งเห็นความสวยลึกลับของคุณชวนชม คุณเทพก็ยิ่งอยากอยู่ใกล้
 บุษกร ตันติภนา รับบท คุณชวนชม

ลูกสาวของคุณชมนาดที่เจ้านางเอื้องคำขโมยไป สวย ลึกลับ แม้คุณชวนชมจะเติบโตมาในย่านคนจีนแต่คุณชวนชมก็ได้รับการเลี้ยงดูแบบเจ้านางในคุ้มหลวงอย่างเพียบพร้อมจากเจ้านางเอื้องคำ ทำให้เก่งทุกด้านเฉกเช่นสาวชาววัง ไม่ว่าจะเป็นร้อยมาลัย อาหารชาววัง คุณชวนชมเชื่อฟังเจ้านางเอื้องคำทุกอย่างเพราะเชื่อว่าเจ้านางเอื้องคำเป็นคนที่รักและหวังดีกับตนอย่างแท้จริง คุณชวนชมไม่รู้เลยว่าตนเองตกเป็นเครื่องมือการแก้แค้นของเจ้านางเอื้องคำ

เพลงประกอบละคร 
 เพลง "รักแท้หรือเสน่หา" (เพลงเปิด) ร้องโดย ซิลวี่ ภาวิดา มอริจจิ
 เพลง "เธอคือทั้งหัวใจ" (เพลงปิด) ร้องโดย แก้ม กุลกรณ์พัชร์

รางวัล

แหล่งข้อมูลอื่น
 

ละครโทรทัศน์ไทย
ละครย้อนยุค
รายการโทรทัศน์ที่เริ่มออกอากาศตั้งแต่ พ.ศ. 2556